Se conoix con o nombre de batalla de Munda a una batalla mientres a Segunda Guerra Civil d'a Republica de Roma, escaicita o 17 de marzo de 45 aC en o lugar de Munda, amán de l'actual localidat d'Osuna (hue Sevilla, Andalucía). En a batalla luitoron, d'una man, as tropas d'os Populares, mandatas por Chulio César, y d'atra man, as tropas d'os ditos optimates, mandatas por Tito Labieno (antigo colaborador de César mientres a Guerra d'as Galias) y Cneu Pompeyo (tamién dito Pompeyo lo Choven, en estar fillo de Cneu Pompeyo Magno), y remató con una decisiva redota d'os optimates, que estió o final d'o predominio d'iste grupo politico en a Hispania d'ixas envueltas, a más de consolidar o poder de César, que tornó a Roma ta establir a Dictadura dica o suyo asasinato una anyada dimpués.